CELEX: 62018TN0632
Language: ro
Date: 2018-10-23 00:00:00
Title: Cauza T-632/18: Acțiune introdusă la 23 octombrie 2018 – ZM și alții/Consiliul

17.12.2018   
            
            
               RO
            
            
               Jurnalul Oficial al Uniunii Europene
            
            
               C 455/32
            
         
      Acțiune introdusă la 23 octombrie 2018 – ZM și alții/Consiliul
      (Cauza T-632/18)
      (2018/C 455/42)
      Limba de procedură: franceza
      
         Părțile
      
      
         Reclamanți: ZM, ZN și ZO (reprezentant: N. de Montigny, avocat)
      
         Pârât: Consiliul Uniunii Europene
      
         Concluziile
      
      Reclamanții solicită Tribunalului:
      
                  —
               
               
                  Anularea deciziilor care lezează diferiții reclamanți și care constau în deciziile AIPN de a nu le acorda rambursarea cheltuielilor școlare pentru anul 2017/2018 care au fost transmise în mai multe moduri în funcție de împrejurările proprii fiecăruia dintre reclamanți:
                  
                              —
                           
                           
                              fie prin intermediul unei decizii individuale (și mai precis al unui email) în care se indica precis refuzul rambursării;
                           
                        
                              —
                           
                           
                              fie prin mențiunea „processed” în Sysper, considerată de reclamant a reprezenta o decizie de respingere, întrucât fișa de salariu următoare, din luna următoare (cel mai devreme pe data de 10, dat fiind că este vorba despre data transmiterii fișelor de remunerație) nu presupune nicio rambursare sau numai o rambursare a cheltuielilor de transport;
                           
                        
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanții invocă patru motive.
      
                  —
               
               
                  Primul motiv întemeiat pe încălcarea articolului 3 alineatul (1) din anexa VII din Statutul funcționarilor Uniunii Europene și pe dispozițiile generale de aplicare privind rambursarea cheltuielilor medicale, în măsura în care modificarea interpretării de către pârâtă ar fi încălcat drepturile dobândite, așteptările legitime, securitatea juridică și principiul bunei administrări.
               
            
                  —
               
               
                  Al doilea motiv întemeiat pe încălcarea drepturilor copilului, a dreptului la viață familială și a dreptului la educație.
               
            
                  —
               
               
                  Al treilea motiv întemeiat pe încălcarea principiilor egalității de tratament și nediscriminării.
               
            
                  —
               
               
                  Al patrulea motiv întemeiat pe lipsa punerii în balanță efective a intereselor reclamanților și pe nerespectarea principiului proporționalității de care ar fi afectată decizia atacată.